|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоРегионална здравна инспекция-Добрич**СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ****за периода- 21.10- 27.10.2022 г. (43-та седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 119 случая на заразни заболявания, от които:

* 58 случая на грип и остри респираторни заболявания (ОРЗ).

Общата заболяемост от грип и ОРЗ за областта е 70,41 %оо на 10000 души.

 Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
|  0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 20 | 14 | 2 | 18 | 4 | 58 | 70,41 %оо |

* 48 регистрирани случая на заболели от COVID-19. Заболяемост за областта за 14 дни на 100 000 жители към 31.10.2022г. – 60,96 %000 при 119,24 %000 за РБългария.
* 12 случая на въздушно-капкова инфекция - 11 на варицела и 1 туберкулоза;
* 1 случай на хепатит -тип неопределен;
* На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Направени проверки на обекти в лечебни заведения за болнична и извънболнична медицинска помощ - 76 бр.

Извършени епидемиологични проучвания на регистрирани заразни болести - 61 бр.

В отдел Медицински изследвания са изработени общо 209 бр. изследвания с 2 положителни резултата: 10 бр. околна среда и 199 бр. паразитологични изследвания с 2 положителни резултата.

През **консултативния кабинет по СПИН /КАБКИС/** е преминало 1 лице.

**ДИРЕКЦИЯ „МЕДИЦИНСКИ ДЕЙНОСТИ”**

Извършени са общо 14 проверки, от които: 4 на лечебни заведения за болнична помощ, 9 на лечебни заведения за извънболнична помощ и 5 проверки на аптеки. Няма установени нарушения. Извършена е една проверка по Медико статистическа дейност.

Изпратени документи към Изпълнителна Агенция Медицински надзор за заличаване на ЛЗ – 1 бр.

Подготвени и изпратени са документи за промяна в обстоятелствата към Изпълнителна Агенция Медицински надзор на 1 лечебно заведение.

Издадена е 1 заповед за промяна на състава на ЛКК.

Приети и обработена- 1 жалба.

За периода в РКМЕ са приети и обработени 81 медицински досиета, извършени са 90 справки, изготвени са 95 преписки и 85 бр. МЕД за протокола за ТП на НОИ, проверени са 65 експертни решения (ЕР).

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертен съвет при РЗИ-Добрич. Разгледани са **9** проектни документации, издадени са: **6** становища по процедурите на ЗООС; **3** здравни заключения, взето е участие в 1 ДПК. Извършени са **3** проверки на обекти с обществено предназначение (ООП) в процедура по регистрация.

През периода са извършени общо **232 основни проверки** по текущия здравен контрол. Реализираните **насочени проверки са** **общо 378: 180** от тях са извършени във връзка с контрола по тютюнопушенето и продажбата на алкохол; **17** – по спазване забраната за продажба и употреба на диазотен оксид (райски газ); **141** – контрол върху ДДД-мероприятията; **3** проверки във връзка с постъпили сигнали; **7**– по изпълнения на предписания и заповеди; **5** – насочени проверки на седмични разписания в учебни заведения; **4** – насочени проверки за спазване на временни противоепидемични мерки, разпоредени от Министъра на здравеопазването; проверени са **9** лични здравни документации относно спазване изискванията на Наредба № 15/27.06.2006 г. за здравните изисквания към лицата, работещи в тях; **12** – по писмо на МЗ в места за настаняване на разселени лица от Украйна.

**Лабораторен контрол:**

Питейни води:

физико-химичен и микробиологичен контрол: **2** бр. проби – съответстват на нормативните изисквания;

Във връзка с насочен здравен контрол - физико-химичен и микробиологичен контрол: **7** бр. проби, от тях **4** бр. проби не съответстват по микробиологични показатели „ Колиформи“ и „Ешерихия коли“.

Минерални води: във връзка с насочен здравен контрол - микробиологичен контрол: 1 проба – не съответства по показатели „Общ брой на мезофилните аеробни микроорганизми при водоизточника при 20oС+2oС за 72 часа“, „Общ брой на мезофилните аеробни микроорганизми при водоизточника при 37oC+1oС за 24 часа“ и „Колиформи при 37oC“.

Води за къпане:

* Вода от плувен басейн: във връзка с насочен здравен контрол - физико-химичен и микробиологичен контрол: **1** проба, която не съответства по физико-химични показатели „перманганатна окисляемост“ (отговаря на изискванията на Наредба №9).

Козметични продукти: физико-химичен и микробиологичен контрол: **2** бр. проби – съответстват на нормативните изисквания.

Биоциди и дезинфекционни разтвори: не са изследвани.

Физични фактори на средата: не са измервани.

По отношение на констатираните отклонения от здравните норми са предприети следните **административно-наказателни мерки:**

- издадени са **2** предписания за провеждане на задължителни хигиенни мерки;

- издаден е **1** акт за установено административно нарушение на юридическо лице.

**Дейности по профилактика на болестите и промоция на здравето (ПБПЗ):**

Проведени са **18** обучения и лекции с обхванати **448** лица в учебни заведения на територията на гр. Добрич, при провеждането, на които са предоставени **185** бр. здравно-образователни материали.

Оказани **11** методични дейности на **49** лица (педагози и медицински специалист).

Проведена е организационно-методична дейност с **28** медицински специалисти от детски и учебни заведения в Община Добрич по Национална програма за превенция на хроничните незаразни болести.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За **14.10- 20.10.2022 г.** по чл. 56 от Закона за здравето са извършени 159 проверки в 159 обекта (3 обекта за хранене и развлечения, 19 детски и учебни заведения, 114 други закрити обществени места по смисъла на § 1а от допълнителните разпоредби на Закона за здравето, 23 открити обществени места). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

**Д-Р СВЕТЛА АНГЕЛОВА**

*Директор на Регионална здравна инспекция-Добрич*